ט' בחשון התשע"ד
13 באוקטובר 2013

דב. 2013-1789

# הודעה לעיתונות

**משרדי האוצר והכלכלה גיבשו מתווה רב שנתי לחיזוק המכללות הטכנולוגיות**

בסיומה של עבודת מטה ממושכת של משרדי האוצר והכלכלה, במשותף עם ראשי המכללות הטכנולוגיות, גובש מתווה רב-שנתי, אשר נותן מענה נכון לצרכי המכללות הן בטווח הזמן המיידי והן בטווח הארוך.

משרדי האוצר והכלכלההתחייבו למתווה שיש בו בשורה משמעותית לעומת המצב הקיים. המתווה הרב שנתי יאפשר שיפור, יציבות וכן אופק תכנוני וניהולי. במסגרת המתווה, יינתנו תוספות תקציביותבסכום מצטבר של 90 מיליון שקלים לבסיס התקציב למשך 5 שנים, במקביל לביצוע שינויים שישפרו ויבססו את המערכת.בהם, בין היתר, מעבר לתקצוב על בסיס תפוקות, בדומה לאקדמיה (ולא על בסיס מספר תלמידים במערכת), העלאת מספר התלמידים במכללה ועוד.

שרי האוצר והכלכלה ברכו היום את הסטודנטים עם פתיחת שנת הלימודיםוציינו כי החינוך הטכנולוגי הוא בעל חשיבות אסטרטגית למשק, לכלכלה ולחברה והדגישו כי שכר הלימוד של הסטודנטים לא הועלה השנה. המאמצים הרבים שהושקעו בחודשים האחרונות והמתווה המוצע,שכולל שינוי סדרי עדיפויות והסטת משאבים משמעותיים לנושא (מדובר בהגדלת התקציב של המכללות בכ-70% על פני תקופת המתווה), יצעידואת החינוך הטכנולוגי קדימה בשנים הקרובות, ציינו השרים אשר קראו לכלל מנהלי המכללות לאשר את המתווה.

צביקה פלג, מנכ"ל רשת אורט, הרשת הגדולה מבין המכללות, שליווה את הדיונים, הביע שביעות רצון מהסיכום והערכה רבה לשרים על המתווה. פלג הודיע כי רשת אורט פותחת את השנה כסדרה. פלג קרא לעמיתיו ללכת בדרכי אורט.